
Szentendre Város Önkormányzat Képviselő-testületének

2025. április 24-i üléséről készült jegyzőkönyvéből

10.
Előterjesztés a Fürj utca és Vasvári Pál utca útépítés, közvilágítás kiépítés és vízelvezetés tárgyú közbeszerzési eljárás megindításáról

Előadó: Fülöp Zsolt polgármester
Szentendre Város Önkormányzat Képviselő-testületének

70/2025. (IV.24.) Kt. sz. határozata:

Szentendre Város Önkormányzat Képviselő-testülete a Fürj utca és Vasvári Pál utca útépítés, közvilágítás kiépítés és vízelvezetés tárgyú közbeszerzési eljáráshoz kapcsolódóan az alábbi döntést hozza:

1. elfogadja az ajánlati felhívást, a szerződés tervezetet, az útmutatót és az egyéb közbeszerzési dokumentumokat a határozat melléklete szerinti tartalommal, az eljárás megindítható;

2. a Közbeszerzési Munkacsoport tagjai:

a) Novák Andrea Pénzügyi Iroda irodavezetője, pénzügyi szakértő,

b) Dr. Havasi Zoltán geodéziai és térinformatikai szakmérnök, okl. építőmérnök, okl. mérnöktanár, műszaki tiszt és útépítő mérnök, mint a közbeszerzés tárgya szerinti szakértő,

c) dr. Dóka Zsolt ügyvéd, felelős akkreditált közbeszerzési szaktanácsadó, közbeszerzési és jogi szakértő;
3. a Közbeszerzési Munkacsoport elnöke: dr. Dóka Zsolt;

4. felkéri a Polgármestert a közbeszerzési eljárás lebonyolítására, az eljárást lezáró döntést a Képviselő-testület hozza meg;

5. a bruttó 158.531.900 Ft önrészt az Önkormányzat 2025. évi költségvetésének 3.a. Beruházások melléklet „Fürj utca út- és közvilágítás kiépítés” költségvetési sora terhére biztosítja.

Felelős: Polgármester

Határidő: 1., 2., 3., 5. pont: azonnal, 

                  4. pont: a Képviselő-testület 2025. júniusi ülése

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Pályázati ügyintéző – intézkedésre

4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. április 25.
Simor Györgyné
jegyzőkönyvvezető

